


REPUBLIKA HRVATSKA
PRIMORSKO-GORANSKA ŽUPANIJA

    
          G R A D   O P A T I J A

Upravni odjel za komunalni sustav 
i zaštitu okoliša

Opatija,   14. 09. 2016.
· stanovnicima ulice Carmen Sylva
· stanovnicima dijela okolnih ulica koji imaju pristup preko Šetališta Carmen Sylva
· Stubište Juliusa Glaxa
· Put za Trbuhovac
· Put u Bregi
· Ulica Veprinačkog statuta
· Stubište Joakima Pilata


NAJAVA POČETKA RADOVA U ULICI ŠETALIŠTE CARMEN SYLVA U OPATIJI

Poštovani,

U Ulici Šetalište Carmen Sylva 19. rujna 2016. započet će radovi na izgradnji i uređenju infrastrukture, a koje vode tri investitora:
· HEP OPS Elektroprimorje Rijeka,
· Liburnijske vode d.o.o. Opatija i
· Grad Opatija.

Radovi se izvode u dužini od 750 m, počev od završetka dijela ulice koji je rekonstruiran prije 4 godine, pa do spoja sa stubištem Put u Bregi. 
Radovi su značajni jer su u vrlo kratkom vremenu, od kada je HEP najavio izvođenje svojih radova, spomenuta tri subjekta uspjela uskladiti i dogovoriti istovremeno izvođenje radova na čak 5 značajnih investicija, čime se izbjeglo višekratno kopanje i asfaltiranje ove ulice u narednim godinama.

Ukupna vrijednost svih investicija iznosit će oko 3.450.000,00 kn.

	Radovi obuhvaćaju:
· HEP OPS Elektroprimorje Rijeka: 
· izgradnja nove TS Zora 2. sa instaliranom snagom od 400 kVA te sa kabelskom srednjenaponskom i niskonaponskom mrežom. Dužina kabelske mreže je cca 600 metara. Ukupna vrijednost investicije iznosi oko 750.000 kn.
·  Komunalac Opatija realizira 3 investicije:
· zamjenu 450 m vodovodnih kolektora, promjera 110 mm  (od početnog dijela ulice do Put za Trbuhovac), kako bi se osigurala sigurna vodoopskrba na dijelu trase na kojemu dolazi do čestih pucanja cijevi i gubitaka vode. Vrijednost investicije iznosi  300.000 kn;
· izgradnju 150 m kolektora sanitarne kanalizacije, promjera 200 mm, radi priključenja postojećih objekata na početnom dijelu ulice (od kbr. 1. do kbr. 7). Vrijednost investicije iznosi  oko 400.000 kn;
· zamjena dijela transportnih cjevovoda od VSC Opatija 2 do VS Opatija 3 u dužini od 200 m (2 cijevi od po 200 mm), uslijed čestih puknuća istih. Radi se o radovima vrijednim 1.000.000 kuna, čiji manji dio presijeca ulicu Šetalište C.Sylve.
· Grad Opatija osigurat će asfaltiranje ulice u cijeloj dužini zone zahvata, na način da će biti postavljena nova kolnička konstrukcija, uz djelomična proširenja i nova ugibališta, te postavu DTK kanalizacije duž cijele ulice. Radovima će se poboljšati sustav odvodnje oborinskih voda kroz izgradnju više upojnih bunara i zamjenu većine cestovnih rubnjaka. Očekivana ukupna vrijednost radova iznosi oko 1.000.000 kn.

Radove na polaganju niskonaponske mreže i kolektora vode i odvodnje u trupu ceste izvoditi će Goge, obrt u građevinarstvu, vl. Goran Zahej, dok su radovi zamijene dijela transportnih cjevovoda povjereni izvođačima Domeni d.o.o. Matulji i Vilmet d.o.o. Matulji.

Očekuje se da će svi radovi biti završeni do polovice prosinca 2016. godine (računajući i na moguće usporavanje istih radi vremenskih neprilika).

Kako se radovi izvode na dijelu ulice koji je vrlo uzak i u kojemu nije moguće osigurati paralelno odvijanje prometa, za cijelo vrijeme radova biti će na snazi privremena regulacija prometa i mjere koje će omogućiti da se maksimalno ublaže teškoće koje radovi izazivaju.
Uz najave radova koje smo ovaj tjedan davali putem sredstava javnog informiranja, koristimo priliku da i ovim putem izvijestimo pojedinačno stanovnike  o dinamici radova i režimu prometa koji će biti prisutan:

· radovi se izvode po dionicama, od vrha ulice (kod nove trafostanice ispod kućnog broja 47) prema njenom početku. 
· radovi su organizirani na način da će se izvoditi svakodnevno (uključiv i nedjelje) od 7,00 do 19,00 sati, s time što će od 8,00 do 18,00 sati biti onemogućen promet dionicom na kojoj se trenutno izvode radovi. Od 18,00 sati do 8,00 sati narednog dana biti će omogućen promet duž cijele ulice.
· pristup interventnim vozilima (policija, prva pomoć i dr.) biti će moguć i tijekom radova, cijelom dužinom ulice; 
· kao mjera predostrožnost u slučaju izbijanja požara, u gornjoj zoni ulice nalaziti će se navalno vatrogasno vozilo, a biti će u funkciji i postojeća obližnja hidrantska mreža;
· Javna vatrogasna postrojba bit će prisutna na gradilištu s posebnim vozilom u cilju omogućavanja transporta nepokretnih i teže pokretnih osoba za vrijeme trajanja radova (prijevoz odlaska liječniku i sl);
· kako u ulici neće biti moguće parkiranje vozila, građani će morati svoja vozila parkirati u drugim dijelovima Opatije (u dijelu ulice Šetalište Carmen Sylve od Nove ceste do nedovršene gradnje iznad odvojka za Put za Plahuti, početnom dijelu Putu za Plahuti i na drugim prostorima Grada).  
· parkiralište na raskrižju ulice Šetalište C.Sylva i Put za Plahuti, te parkiranje duž nogostupa od Nove ceste do raskrižja Put za Plahuti bit će rezervirano za stanovnike ulice Šetalište C.Sylva i okolnih ulica koje imaju kolne prilaze preko ulice Šetalište C.Sylve, koji će se na tom parkiralištu moći parkirati uz jasno istaknuto odobrenje s unutrašnje strane vjetrobranskog stakla. Odobrenje će se izdavati temeljem zahtjeva vlasnika vozila koji stanuju u navedenoj ulici. Zahtjev za odobrenje dostavlja se prilogu, a uz njega će biti potrebno priložiti presliku osobne iskaznice i prometne dozvole. 
· apeliramo da se sve veće opskrbe (dobava ogrijeva, lož ulja ili plina i sl.) obave prije početka radova na pojedinoj dionici, jer će nakon početka radova na svakoj dionici isto biti otežano i moći će se obaviti jedino od 18,00 sati do 8,00 sati narednog dana;
· opskrba električnom energijom i vodom funkcionirat će nesmetano tijekom radova, a u slučaju kraćih pojedinačnih prekida radi prespajanja mreže – korisnici će biti pravovremeno upozoreni; 
· odvoz komunalnog otpada Komunalac će organizirati s manjim vozilom, s postojećih lokacija na kojima su smještene posude za prikupljanje otpada. 

Kako bi olakšali komunikaciju građana i usklađivanja njihovih potreba s potrebama gradilišta i svih investicija, te kako bi dobili informacije o mogućim rješenjima za vrijeme trajanja radova, može se koristiti telefon Grada Opatije 099 392 3271.
Također možete neposredno kontaktirati predstavnike:
a) 	izvođača  radova:
- Tonči Zahej 091 291 7651,
- Sara Jelenić 091 521 6348,
b) 	Liburnijske vode (voda i kanalizacije): Dean Doričić 099 313 2241 i
c) 	HEP Operator distribucijskog sustava (elektroopskrba), pozivni centar za korisnike: 0800 400 412.

Molimo za razumijevanje radi problema koje će stvarati radovi, kao i za striktno poštivanje postavljene prometne signalizacije i uputa izvođača, kako bi se izbjegli dodatni zastoji i problemi.

S poštovanjem,


								    PROČELNIK 
							Miljenko Ujčić, dipl. pravnik, v.r.





____________________________
(ime i prezime, OIB)

____________________________
(ulica i kbr.)


Opatija, _____________ 2016.


						Grad Opatija
						Upravni odjel za komunalni sustav
						i zaštitu okoliša
						M.Tita 3.
						Opatija



Predmet:	Odobrenje za parkiranje 
na parkiralištu u ulici C.Sylve 


	Molim da mi se radi izvođenja radova na uređenju infrastrukture u ulici Šetalište Carmen Sylve izda odobrenje za parkiranje mog vozila, reg. oznake ______________ na parkiralištu kod raskrižja ulice Šetalište C.Sylve i Puta za Plahuti i na nogostupu od N.ceste do raskrižja Put za Plahuti.
Uz zahtjev prilažem presliku osobne iskaznice i presliku prometne dozvole.


					______________________________

